Əli Babacan: Cənubi Qafqazda problemləri həll etmək lazımdır
Azərbaycan-Türkiyə münasibətləri bir millət iki dövlət düsturuna uyğundur
Türkiyəninxarici işlər naziri Əli Babacan Azərbaycanda səfərdədir. Nazir Babacan bu günprezident İlham Əliyev, Milli Məclisin sədri Oqtay Əsədov və xarici işlərnaziri Elmar Məmmədyarovla görüşlər keçirib. Görüşlərdə iki tərəflimünasibətlərin yüksək səviyyədə olduğu qeyd edilib. Səfərin əsas mövzusuisə Ermənistan-Azərbaycan münaqişəsinin sülh yolu ilə nizamlanmasıistiqamətində aparılan son danışıqlar olub. Qeyd edim ki, bundan bir neçə günöncə İstanbulda Türkiyə və Ermənistan xarici işlər nazirləri görüşüb. Dekabrın3-də isə Helsinkidə Azərbaycan və Ermənistan xarici işlər nazirləri görüşəcək. Azərbaycanxarici işlər naziri Elmar Məmmədyarov bildirib ki, tərəflər Türkiyənin QafqazdaSabitlik və Əməkdaşlıq haqqında təşəbbüsü ətrafında müzakirələrin davametdirilməsini zəruri sayır. Bakı və Ankara həmçinin regional enerjilayihələrinə siyasi dəstəklərini təsdiq edib,Bakı-Tbilisi-Qars dəmir yolu layihəsinin həyata keçirilməsininsürətləndirilməsi zərurəti qeyd edilib.Nazir deyib ki, ikitərəfli münasibətlərin səviyyəsi və ruhu “bir millət - ikidövlət” düsturuna cavab verir. Cənab Babacan isəbildirib ki, Türkiyə və Azərbaycan arasında münasibətlər dostluq, qardaşlıqmünasibətləridir və xüsusi xarakteri ilə seçilir. Onun sözlərinə görə, təkcəson il ərzində dövlət və hökumət başçıları səviyyəsində təxminən 10 və müxtəlifnazirliklər və idarə rəhbərləri səviyyəsində 30 görüş keçirilib. Nazir eynizamanda hesab edir ki, Cənubi Qafqazda bir çox problemlər var. “Rusiya vəGürcüstan arasında gərginlik, Ermənistan və Azərbaycan arasında münaqişə,Türkiyə və Ermənistan arasında problemlər var. Onların həllinə yardım məqsədiləTürkiyə Qafqazda Sabitlik və Əməkdaşlıq Platforması ideyasını irəli sürüb. Buproblemləri həll etmək və onları gələcək nəsillərə qoymamaq lazımdır”. Qarabağmünaqişəsinə toxunan cənab Babacan ATƏT-in Minsk qrupunun vasitəçiliyi ilədanışıqlar prosesindəki hazırkı canlanmanı “ümidverici” hal adlandırıb. Onunfikrincə, bu səylərin mümkün uğurlu nəticəsi Türkiyə və Ermənistan arasındakıproblemlərin həllinə də müsbət təsir göstərə bilər. Nazir“Amerikanın səsi” radiosunun Türkiyənin Azərbaycanın işğal edilmiş əraziləriazad edilməzdən əvvəl Ermənistanla sərhədləri açıb-açmayacağı barədə sualınabirbaşa cavabdan yayınıb. “Qarabağ münaqişəsi çox mühüm problemdir və işğalolunmuş ərazilərin azad edilməsi vacibdir. Türkiyə bütün problemlərin dialoqyolu ilə həllinin tərəfdarıdır. Bizim məqsədimiz sakitlik, sabitlik vəbarışıqdır”. Eyni zamanda, o, Bakıda 1918-ci ildə Bakınıazad edən türk əsgərlərinin xatirə lövhəsinə baş çəkdiyinə diqqət çəkib.“Türkiyə 1918-ci ildə də, 1990-cı illərdə də Azərbaycanın yanında olub”, - deyənazir qeyd edib Müstəqilekspertlər isə hesab edir ki. Türkiyənin təşəbbüsü Qafqazda sülh və sabitliyin yaranmasında o qədər də əhəmiyyətlirol oynamır. Ancaq Türkiyə münaqişələrin nizamlanma prosesində mövqeyinimöhkəmləndirməkdə davam edir. Politoloq Rasim Musabəyovun fikrincə, Türkiyətəşəbbüsdə bulunmaqla xarici siyasət kursunun açıq və tərəflər üçün sərfəliolduğunu nümayiş etdirir. PolitoloqTürkiyənin Ermənistanla sərhədlərinin münaqişənin həllindən sonra və ya əvvəlaçılmasının elə də böyük əhəmiyyət kəsb etmədiyini düşünür. Onun fikrincə,sərhədlər açılandan sonra Türkiyədən Ermənistana heç də strateji yüklərdaşınmayacaq. Ərzaq məhsulları isə indi də Gürcüstan vasitəsi ilə daşınır.